"היברניאן על סף סיכום לרכישת מרציאנו"
נשאר בסקוטלנד: על פי דיווחים בממלכה, היברניאן על סף סיכום על רכישתו של אופיר מרציאנו ממ.ס אשדוד. על פי אותו פרסום, העולה החדשה לליגה הראשונה בסקוטלנד ניהלה בימים האחרונים משא ומתן מתקדם לצירופו של השוער, וכעת הוסרו המכשולים, והוא יחתום רשמית בהיבס.
ניל לנון התראיין לאחרונה בתקשורת הסקוטית והחמיא לישראלי. "אנחנו נמצאים בשיחות מתקדמות עם אופיר ואנחנו נשמח אם הוא ימשיך איתנו", סיפר המאמן, "צריך לשמור על מומנטום ועל המבנה של הקבוצה שהובילה אותנו בחזרה לליגה הראשונה ואופיר הוא חלק בלתי נפרד ממנה".